JUMAL KÕNELEB
Tere tulemast jälle meie seltsi!
Täna tahan alustada tuttava, samas väga liigutava kirjakohaga.
Seda kirjakohta loetakse sageli pulmades ja see räägib armastusest.
1 Korintlastele 13:1 alates: "Kui ma räägiksin inimeste ja inglite keeli,
aga mul ei oleks armastust, siis ma oleksin kumisev vasknõu
või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike ja kui mul oleks kogu usk,
nii et ma võiksin mägesid teisale tõsta,
aga mul ei oleks armastust, siis poleks minust ühtigi."
Mõtle, Jumal ütleb otse, et pole midagi tähtsamat kui armastus.
Mingi tarkus ega tunnetus pole armastusest olulisem.
Isegi kui meie usk oleks nii suur, et teha tohutuid imesid,
siis Piibli sõnul poleks ilma armastuseta meist midagi.
See kirjakoht jätkub. "Ja kui ma kõik oma vara ära jagaksin
ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Isegi kui mul pole suurt usku,
aga ohverdan kogu oma elu Jumala teenimisele,
aga mul poleks armastust, siis oleks see kasutu.
See on karm sõna. Kas pole?
Jumal asetab armastuse kõigest muust ettepoole.
Aga sageli näeme seda armastust hoopis teisiti.
Me asetame usus ja armuandides kasvu armastusest ettepoole.
Jumala Sõna aga ütleb, et isegi kui meil oleks kõik armuannid,
aga poleks armastust, siis poleks meist mingit kasu.
See on käsk ja kirjakoht, millel oleme pidanud juba 15 a seisma.
Selle kirjakoha andis Issand meile kristlikku kooli rajades.
Ta andis ühe kirjakoha. See oli Johannese 15:12
"Armastage üksteist, nagu mina olen teid armastanud!"
Galaatlastele 5:14 öeldakse:
"Sest kogu Seadus sisaldub täielikult ühes lauses:
Armasta oma ligimest nagu iseennast!”
Paulus ütleb, et kogu seadus on täidetud ühes käsus.
Roomlastele 13:10 ütleb: "Armastus ei tee ligimesele kurja.
Nii on armastus Seaduse täitmine."
Johannes ütleb Jeesuse sõnadega Johannese 13:34
"Ma annan teile uue käsu: armastage üksteist!
Nõnda nagu mina teid olen armastanud, armastage teiegi üksteist!"
Ja veel Johannese 15:12 "Minu käsk on see:
armastage üksteist, nagu mina olen armastanud teid!"
Jeesus võtab kogu Seaduse kokku ühte käsku.
Ta palub meil teha ühte asja.
Seda kinnitatakse mitu korda,
nagu Sa, Joy, ütlesidki. See sama käsk.
Ka Johannese 15:17 ütleb Jeesus:
"Selle käsu annan ma teile: armastage üksteist!"
Johannes kinnitab seda esimeses kirjas, öeldes:
"Ja see on tema käsk, et me usuksime
tema Poja Jeesuse Kristuse nimesse ja armastaksime üksteist,
nii nagu Tema meile on käsu andnud."
Jeesus annab meile ühe käsu. Me peame armastama üksteist.
Johannes oli mingi aeg ka Efesose koguduse pastor ja pärimuse järgi see,
kes tõesti tundis Jeesuse armastust ja oli ainuke jünger,
kes Jeesuse maa peal olles veetis aega Jeesuse lähedalolus
ja õppis tundma seda armastust, mis Kristusel on meie vastu.
Räägitakse, et Johannes jutlustas peaaegu alati samal teemal.
Efesose pastorina jutlustas ta iga kord samast käsust.
Ta käskis ja tuletas kogudusele meelde, öeldes: "Armastage üksteist."
Võib arvata, et mõne aja möödudes võis tunduda üsna igav
kuulata sama jutlust igal pühapäeval või kui iganes sageli ta seal jutlustas.
Pärimuse järgi küsis üks koguduseliige kord Johanneselt,
miks ta jutlustab alati ühest ja samast asjast.
Johannes olla vastanud nii:
"Kui te seda teete, siis sellest piisab!"
Selle tegemisest piisab.
Ka tema võttis Jeesuse kombel kogu seaduse kokku käsku
armastada üksteist ja ta teadis, et kui me seda teeksime,
siis sellest piisab.
Iga lapski saab aru, et kui kogu maailma inimesed
ühineks selle ainsa käsuga, siis oleks maailm tänapäeval
hoopis teistsugune.
Miks see on selline sõna?
Ehki see on imeline ja mõistetav, et see on kõige tähtsam sõnum,
miks see ometi lõikab südamesse ja miks see tundub nii raske?
Sageli tundub, et see on kõige raskem käsk.
See on käsk, mida ma tõesti ei oska täita.
Miks see on nii raske?
Kas põhjus on selles, et meid ümbritsevad erinevad inimesed?
Just. Johannes ütleb oma esimeses kirjas,
et me armastame, sest Tema on meid enne armastanud.
Kui saame aru, mida Jeesus on meie heaks teinud,
et Ta armastas meid ja andis end meie eest juba siis,
kui olime alles patused. Ta armastas meid juba siis.
Siis meil on jõudu armastada.
On liigutav näha, kui olulisele kohale seab Piibel armastuse.
Ka siis, kui Peetrus kohtub ülestõusnud Jeesusega rannal.
See koht on Johannese 21:15
"Kui nad nüüd olid einet võtnud, ütles Jeesus Siimon Peetrusele:
Siimon, Johannese poeg, kas sa armastad mind rohkem kui need?”
Peetrus ütles talle: Jah, Issand, sina tead, et sa oled mulle armas.”
Lugu läheb edasi ja Jeesus küsib Peetruselt kolm korda sama asja.
"Kas sa armastad mind?"
Ta oli panemas Peetrust koguduse juhiks;
Peetrust, kes oli päris tõsiselt läbi kukkunud, jätnud Jeesuse maha
ja isegi salanud Teda kolm korda.
Nüüd küsib Jeesus kolm korda: "Kas sa armastad mind?"
Kolmandal korral vastab Peetrus alandlikult ja murelikult
Jeesuse kolmekordse küsimise peale:
"Issand, sina tead kõik, sina tead, et sa oled mulle armas."
Näeme, et Jumal tahtis tõsta Peetruse uuele kaljule,
mis polnud enam tema oma tugevus, julgus, vaprus
ega omad katsed olla hea jünger. Lihtsalt Jumala armastus ta vastu.
Jeesus oli ilmunud talle peale ülestõusmist ja andestanud kõik.
Peetrus sai armastuse
ja tema armastusest Jumala ja Jeesuse vastu,
pidi saama alus kogudusejuhi tööle.
Oleme seda märganud oma töös ja usuelus kahekümne aasta vältel,
et Kristuse ja Tema armastuse tundmaõppimine on nurgakivi,
millele saab ehitada kõik muu. Eks ole?
Aga kui mu ümber on väga palju inimesi,
kellele ma pean andestama.
Kui peaaegu enamus mu tuttavaist on eksinud mingil moel mu vastu -
mida siis teha?
Seda olulisem on, et alustame kohe ja anname andeks neile inimestele.
Ilma selleta ei pääse me oma usuelus edasi.
Kas tead, et sageli mõtleme, et kui ma ei anna andeks,
siis oma viha ja vimmaga justkui maksan neile kätte.
Minu andestamatu olek maksab neile inimestele kuidagi kätte,
kes on meile halba teinud. Tõde on vastupidine.
Kuulsin ühte head võrdlust.
Andestamatus on nagu püüaks teist inimest mürgitada
ise mürki neelates. - Hästi öeldud!
Andestamatus ei mürgitagi neid inimesi, keda ma tahaksin mürgitada,
vaid mürgitab hoopis mind. See mürgitab minu sisemuse.
Pean tunnistama, et vahel on mu armastus kinni selle ühe käsu taga.
1 Peetruse 3:9
"Ärge tasuge kurja kurjaga ega sõimu sõimuga,
vaid hoopis õnnistage - sest õnnistamiseks te olete kutsutud -,
et ka teie võiksite pärida õnnistuse."
Siin öeldakse, et kui ma tahan pärida õnnistust
ja elada vaba ja õnnistatud, rõõmsat ja rahulikku elu,
siis pean andestama, pean õnnistama ja armastama.
See nõuab vahel tööd iseendaga, et andestada ja püsida armastuses.
Me õnnistame neid, sest meie elu on nii sõltuv Jumala õnnistusest
ja sellest, et Ta täidaks meie vajadused kogu aeg.
Oleme sõltuvad ega saa elatud päevagi ilma,
et Jumala õnnistus voolaks me ellu kogu aeg.
Kogu aeg, sest muidu kogu meie elu ja töö kukub kokku.
Seetõttu oleme Janiga lausa sunnitud käima armastuses
ja püsima armastuses kogu aeg ning vältima andestamatust.
Kogu aeg.
Selleks, et meie süda oleks avatud ja Jumala õnnistus oleks meie peal.
See on hästi jutlustatud! - Samas küll veidike isekas motiiv.
Aga parem, kui õnnistus voolab sinust,
sest kibeduse mürk jääb ikka ka teistele külge.
Samal ajal, kui Johannese evangeelium, elu ja kirjad näitavad,
et armastus on Jumala omadus
ja ütleb, et me armastame, sest Tema on meid enne armastanud.
Samal ajal, kui ta näitab, et armastuse allikas on Jumalas
ja selgitab, et mina pole armastus, vaid Jumal on.
Samal ajal ta kogu aeg kordab, et me peame täitma seda kui käsku.
Me peame tõesti armastama üksteist. Ta isegi ütleb 1 Johannese 3:17-18
"Kui nüüd kellelgi on selle maailma vara
ja ta näeb oma venna olevat puuduses, ent lukustab oma südame tema eest -
kuidas saab Jumala armastus jääda temasse?
Lapsed, ärgem armastagem sõnaga ja keelega, vaid teoga ja tõega!"
Johannes näitab, et allikas on Jumal.
Tema on armastus, mitte meie.
Aga samas ta tuletab, nagu isa lastele, meelde,
et see on see kõige tähtsam käsk, sest nagu Joy äsja jagas,
sageli meie argipäevas armastamine ei pakugi meile huvi.
Armastus seisneb peamiselt tegudes. See ei ole tunne, vaid tegu.
Ligimese armastamine on esmalt andestamine, konkreetsed heateod,
hea rääkimine ja hea tegemine, see, et paneme muid inimesi tähele.
Need kõik on teod. See on ka valik. Kas pole?
Valik, et kannatavast inimesest möödajalutamise asemel peatume.
Armastus on teod ja valikud. Seetõttu ongi see ka käsk.
See ei tohi sõltuda ainult sellest, mida ma tunnen või kas ma viitsin.
See on käsk, mida peame täitma.
Ja selle järgi peaks meid, kristlasi, ära tundma.
Piibel ei ütle, et meid tuntakse vägeva võidmise poolest
ja kõik räägivad keeli. Ka mitte suure usu poolest.
Mille järgi meid siis tuleks ära tunda?
Johannese 13:35 "Sellest tunnevad kõik, et te olete minu jüngrid,
kui te üksteist armastate.”
Oleme märganud oma töös, et püsides armastuses,
tehes kõike, et ammutada esmalt Jumala armastust ega kanna viha,
anname teistele andeks ja püsime armastuses,
siis see on võimas kaitse.
Mäletan, et nägid nägemuses, et armastus on piirkond,
kuhu vaenlane lihtsalt ei pääse. Kas polnud nii?
Üks kirjakoht ütleb midagi sarnast, et Jumal on valgus,
aga vaenlane ei ole seda valgust mõistnud.
Vaenlane ei mõista ega saa sellest valgusest aru.
Piibel ütleb, et Jumal on armastus. Keegi kirjutas laulusõnad sellest,
et kus on armastus, seal on Jumal.
Mitte selles mõttes,
et kui keegi kallistab teist, siis seal on Jumal.
Armastus on ala, kuhu vaenlane ei pääse.
Usust võib saada sooritamine, mille kaudu võime langeda uhkusesse,
aga armastus on kuldne kesktee, millel oleme täiesti kaitstud.
Sinna vaenlane ei pääse.
Teine vägev asi on see, mida ütleb 1. kiri Korintlastele,
et armastus ei hääbu kunagi. See imeline tõde tähendab,
et see ei kao kunagi sest Jumal on armastus.
Olgu maailmas kui rasked ajad tahes, armastus ei kao ikkagi.
See tähendab ka seda, et armastus võidab alati. See võidab alati.
Tahan sind julgustada.
On üks palve, millele Jumal on alati vastanud, kui olen seda palunud.
Alati, igal korral, sajaprotsendiliselt.
Kui olen kedagi solvanud, kogemata või pahas tujus meelega,
siis Jumalalt andeks paludes ja alandlikult Isale öeldes:
"Aita mul seda olukorda lahendada!"
"Kui kohtun selle inimesega ja palun andeks, siis aita,"
"et kõik läheks hästi ja me saaks asjad taas korda!"
Jumal on iga kord vastanud sellele palvele
ja aidanud nii, et armastus on võitnud. Iga kord.
Nüüd palvetame.
Läheme koos Jumala palge ette.
Ta on siin meiega stuudios ja Ta on sinuga seal kodus.
Kui on inimesi, kellele pead andeks andma,
kas mitmele või ainult ühele, siis too kõik need inimesed
meiega ühiselt Issanda palge ette. Palume abi kõige andestamiseks.
Tänu, Issand, et saame koos - mina, Jan ja kõik saate vaatajad,
tulla Su palge ette. Sina oled täis kaastunnet, armastust ja andestust.
Issand me toome suhted ja inimesed, kes on meid solvanud
ühiselt Sinu palge ette.
Issand, Sa oled öelnud oma Sõnas, et kättemaks on Sinu.
Sina hoolitsed selle eest, mina ei pea seda tegema.
Võime just praegu anda kõik need inimesed
ja nende elud ja tuleviku Sinu kätesse.
Issand, ma otsustan, et annan just praegu neile inimestele andeks!
Sina annad mulle jõu ja ma andestan nüüd kõigile,
lasen nad täielikult vabaks.
Tänu, Issand, et samal ajal vabanen ise mürgisest andestamatusest.
Issand, tänu, et oled andnud mulle jõu andestada!
Milline võimas eesõigus ja vägi, et ma võin anda andeks!
Sellest hetkest Issand, on kõik andestatud Jeesuse nimel.
Ma tõusen siit puhta südamega. Aitäh. Aamen.
Kui see saade puudutas sind ja sa tahad seda toetada,
siis võid anda oma armuanni. Jumal armastab rõõmsat andjat.
Võid helistada annetustelefonil 900 1777. Kõne hind on 7 eurot.
Võid ka annetada ekraanile tulevate TV7 kontonumbrite kaudu.
Ole õnnistatud andes Jeesuse nimel.
TV7 annetustelefon: 900 1777 Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin